نوشکے (تلار حوالکار) نوشکے نا قبائلی راہشون ملک غلام حیدر سمالانی تینا بیان اٹ پارینے کہ ضلع نوشکے اسہ پد تموک وسیمی ءُ علاقہ سے‘ داڑے روزگار نا ہچ ءُ وارخواہی اس اف و نئے فیکٹری ارے و نئے ملازمت‘ او وزیراعظم عمران خان و وزیراعلیٰ بلوچستان آن خواست کرے کہ ضلع نوشکے ٹی غریب آتا ولشت کن آسودہی ادارہ جوڑ کننگے تاکہ غریب آتا کمک مننگ کے۔ اوپارے کہ کورونا وائرس ناسوب آن نوشکے نا زرگزران‘ روزگار وپوریا بھس مسنے‘ احساس پروگرام نا کمک اٹ بندغ آتون دُرو کننگ انگءِ‘ راشن غریب آتسکان سر مفننگ ءِ‘ ہنداسوب آن شفاف وڑا ٹ راشن ءِ غریب آتسکان سر کننگے۔ او پارے کہ بنجائی محکمہ غاک گیس و بجلی نا بل آتے 6 تُو اسکان صارف آتیا بشخر۔
